Laksamana **Sir Charles Howe Fremantle** (GCB) dilahirkan pada 1 Jun 1800 dan meninggal dunia pada 25 Mei 1869. Beliau merupakan seorang rakyat British yang berkhidmat sebagai pegawai Tentera Laut Diraja British. Sebuah bandar telah diabadikan dengan nama beliau. Bandar tersebut ialah Fremantle
di barat Australia bagi menghargai jasa dan sumbangannya.

Kehidupan awal
--------------

Fremantle merupakan anak lelaki kepada Thomas Fremantle, seorang Laksamana Tentera Laut Diraja British Manakala ibunya, Elizabeth Wynne Fremantle, seorang penulis kekusasteraan. Sepupunya, William Henry Fremantle. Nama tengahnya ialah *Howe* kerana beliau dilahirkan semasa hari ulangtahun perkahwinan ibu bapanya. Ibu bapanya berkahwin di Perancis pada bulan Jun 1794. Kemudian bapanya menyertai tentera pada tahun 1812.

Fremantle pernah didakwa di atas kesalahan merogol seorang gadis di bawah umur yang berumur 15 tahun pada bulan April 1826. Untuk mengelakkan dari menjadi bahan bualan orang ramai dan terjerat dengan skandal seks, keluarganya sanggup membayar rasuah kepada saksi-saksi perbicaraan serta memberikan tekanan pada hakim dan pendakwa raya agar beliau dibebas dan dilepaskan. Pada bulan Ogos 1826, beliau telah dilantik menjadi Kapten tentera laut British. Pada tahun 1828, beliau diberikan arahan untuk mengetuai ekspedisi pelayaran HMS Challenger serta dihantar untuk mendeklarasikan kawasan baharu dan menuntut hak milik di barat Australia untuk diserahkan kepada Koloni British.

Kerjaya
-------

HMS Challenger meninggalkan Cape Town (kini Afrika Selatan) pada 20 Mac 1829. Kapal tersebut berlabuh di Cockburn Sound pada 2 Mei 1829 dan Fremantle mendarat sepenuhnya di Garden Island, barat Australia. Seminggu kemudian, Fremantle mendeklarasikan Sungai Swan dan menuntut hak milik untuk diserahkan kepada Raja England,
George IV.

Leftenan Gabenor James Stirling tiba di
Cockburn Sound pada 2 Jun 1829 dengan rombongan ekspedisinya, Parmelia. Mereka merancang untuk mengambil alih Sungai Swan di barat Australia.
Pada 8 Jun 1829, mereka bersama-sama 56 pegawai tentera lelaki menyertai rombongan dengan ekspedisi pelayarannya, HMS Sulphur ke Sungai Swan. Akhirnya pada 17 Jun 1829, Stirling mengishtiharkan mengenai perjanjian yang sah yang telah disokong oleh deklarasi Fremantle terlebih dahulu ke atas Sungai Swan. Ini merupakan titik permulaan peristiwa bersejarah dimana sebahagian kawasan di barat Australia telah dijajah secara rasminya oleh pihak Koloni British dan kemudiannya dijadikan sebuah negeri di dalam Persekutuan Australia tidak lama kemudian.

Fremantle kemudian meninggalkan Sungai Swan pada 25 Ogos 1829 untuk meneruskan ekspedisinya ke Ceylon (kini Sri Lanka) dimana mereka menjadikan kawasan tersebut sebagai markas tentera laut British yang baharu untuk tempoh masa selama dua tahun.

Namun, beliau tetap berlayar di beberapa tempat termasuk di Kowloon, (kini Hong Kong). Beliau menyakinkan pihak British untuk menjajah kawasan tersebut. Akhirnya Hong Kong dijajah pada tahun 1841.

Dalam perjalanan pulangnya ke tanah air pada bulan September 1832, beliau sempat melawat buat kali kedua dan terakhirnya di Koloni Sungai Swan.

Pada tahun 1833, beliau berlabuh di Pitcairn Island, dimana beliau membuat perdamaian dengan pemimpin tempatan disana antaranya Joshua Hill (pemimpin di Pitcairn Island) dan George Hunn Nobbs.

Sepuluh tahun kemudian, pada tahun 1843, beliau diberikan arahan untuk mengetuai ekspedisi pelayaran HMS Inconstant di lautan Mediterranean. Pada tahun 1847, beliau mengetuai ekspedisi HMS Albion dan dilantik menjadi Kapten HMS Juno pada tahun 1853 yang berpengkalan di Australia.

Pada tahun 1855, beliau yang ketika itu berpangkat Laksamana Utama, telah dihantar untuk mencurahkan baktinya semasa Perang Krimea dari Balaklava (kini sebuah bandar utama di Ukraine). Selepas tamat peperangan, beliau dilantik sebagai Komander di Channel Squadron. Jawatan terakhirnya ialah Ketua Komander di Plymouth pada tahun 1863 sehingga ke akhir hayatnya.

Kehidupan peribadi
------------------

Beliau berkahwin dengan Isabella Wadderburn pada 8 Oktober 1836. Hasil dari perkongsian hidup mereka dikurniakan tiga orang cahaya mata:

1. Emily Caroline Alexander (14 April 1838 – 10 Februari 1929).
2. Celia Elizabeth McNeil (8 Oktober 1840 – 15 Februari 1929).
3. Louisa Frances Fremantle (23 Februari 1843 – 20 Mac 1909).

Meninggal dunia
---------------

Beliau meninggal dunia pada tahun 1869 dan jasadnya disemadikan di Perkuburan Brompton, London.

Rujukan
-------

1. ↑   William Loney RN] dicapai pada 2 Mei 2017

* Appleyard, R. T. and Manford, Toby (1979). *The Beginning: European Discovery and Early Settlement of Swan River Western Australia*, University of Western Australia Press. ISBN 0-85564-146-0.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Charles Fremantle*** |


| * l
* b
* s
Kementerian Pertahanan United Kingdom |
| --- |
| Ibupejabat: Bangunan Utama, Istana Whitehall |
| Angkatan Tentera | 
* United Kingdom Perkhidmatan Laut (Tentera Laut Diraja) (Marin Diraja)
* Tentera Darat
* Tentera Udara Diraja

 |
| Majlis Pertahanan | 

|  |  |
| --- | --- |
| Politik | 
* Setiausaha Negara bagi Pertahanan
* Menteri bagi Angkatan Tentera
* Setiausaha Rendah Parlimen dan Menteri bagi Kelengkapan, Sokongan dan Teknologi Pertahanan
* Menteri bagi Strategi Keselamatan Antarabangsa
* Setiausaha Rendah Parlimen bagi Pertahanan dan Menteri Hal-Ehwal Veteran

 |
| Ketenteraan | 
* Ketua Turus Pertahanan
* Naib Ketua Turus Pertahanan
* Ketua Turus Laut dan First Sea Lord
* Ketua Turus Am
* Ketua Turus Udara
* Panglima Markas Strategik

 |
| Perkhidmatan Awam | 
* Setiausaha Tetap Rendah Pertahanan
* Setiausaha Tetap Rendah Kedua
* Ketua Penasihat Saintifik
* Ketua Material Pertahanan
* Ketua Pengarah Kewangan

 |

 |
| Lembaga tentera | 
* Lembaga Admiralti (Lembaga Tentera Laut)
* Lembaga Tentera Darat
* Lembaga Tentera Udara

 |
| Organisasi sokongan | 
* Defence Business Services
* Defence Equipment and Support
* Defence Infrastructure Organisation

 |
| Agensi eksekutif | 
* Defence Science and Technology Laboratory
* Defence Support Group
* United Kingdom Hydrographic Office

 |
| Badan awam bukan jabatan | 
* National Army Museum
* National Museum of the Royal Navy
* Royal Air Force Museum

 |
| Kategori **Category** |

|  Angkatan Tentera British |
| --- |
| Tentera Darat British Tentera Darat British • Tentera Laut Diraja Tentera Laut Diraja • Tentera Udara Diraja Tentera Udara Diraja |

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.